তবে সিঙ্গাপুরের শীর্ষ ধনীর তালিকায় নাম আসার মধ্য দিয়ে আজিজ খানের কর ফাঁকি, অনুমতি ছাড়া বিদেশ অর্থ বিনিয়োগ ও অর্থপাচারের বিষয়গুলো সামনে এসে গেছে এবং এগুলো এখন আলোচনার তুঙ্গে। ইতিপূর্বে বহুল আলোচিত পানামা পেপারস কেলেঙ্কারিতে আজিজ খানের নাম এসেছিল। তিনি বাংলাদেশ সরকারের বড় অংকের কর ফাঁকি দিয়েছেন এবং বিদেশে অর্থ পাচার করেছেন সেই তথ্য ফাঁস করে দিয়েছিল পানামা পেপারস। কিন্তু বর্তমান আওয়ামী লীগ সরকারের ঘনিষ্ঠজন হওয়ায় তাকে এ নিয়ে কোনো বেগ পেতে হয়নি। এখন সিঙ্গাপুরের শীর্ষ ধনীর তারিকায় নাম প্রকাশের মধ্য দিয়ে পানামা পেপারসের সেই তথ্যই সঠিক বলে প্রমাণিত হলো। যদি আজিজ খান এই বলে ধামাচাপা দেওয়ার চেষ্টা করছেন যে, বাংলাদেশে বিনিয়োগের ভিত্তিতেই তাকে সিঙ্গাপুরের শীর্ষ ধনীর তালিকায় স্থান দেওয়া হয়েছে। বাস্তবে এমন যুক্তি হাস্যকর। বাংলাদেশে বিনিয়োগের হিসাবের ওপর ভিত্তি করে সিঙ্গাপুরের শীর্ষ ধনীর তারিকায় স্থান দেওয়ার বক্তব্যকে ‘গাঁজাখুরি গল্প’ বলে আখ্যায়িত করছেন অর্থনৈতিক বিশ্লেষকরা।